БЪЛГАРСКА АКАДЕМИЯ НА НАУКИТЕ

ОТЧЕТ ЗА КАСОВОТО ИЗПЪЛНЕНИЕ НА БЮДЖЕТА, НА СМЕТКИТЕ ЗА СРЕДСТВА ОТ ЕВРОПЕЙСКИЯ СЪЮЗ И НА СМЕТКИТЕ ЗА ЧУДЖИ СРЕДСТВА

за периода от 01.01.2015

до 31.03.2015 година

**БЪЛГАРСКА АКАДЕМИЯ НА НАУКИТЕ**

**ОБЯСНИТЕЛНА ЗАПИСКА**

**към отчета за касовото изпълнение на бюджета, на сметките за средства от Европейския съюз и на сметките за чужди средства**

**към 31.03.2015 година**

Отчетът за касово изпълнение на бюджета, на сметките за средства от Европейския съюз и на сметките за чужди средства на Българската академия на науките /БАН/ е изготвен в съответствие с изискванията на Закона за счетоводството, ДДС № 2/02.04.2015 г. и ДДС № 5/14.04.2015 г. на Министерството на финансите и нормативната уредба, касаеща бюджетните организации.

БАН съставя, изпълнява и отчита бюджет на база подадена информация от структурните й звена, които съгласно чл.11, ал. 9 от Закона за публичните финанси са със статут на второстепенни разпоредители с бюджет.

БАН има 42 научни института, 7 академични специализирани звена, 9 други специализирани звена и две звена, които работят без бюджетна субсидия.

Фактическата численост на персонала към 31.03.2015 г. възлиза на 6160 бр., при план 6700 бр.

**НАЛ – 3**

Наличностите в прични средства към 31.03.2015 г. са уточнени с БНБ – Централно управление и възлизат на **45 729 508** **лв.** От тях 23 594 311 лв. са наличности по бюджетни левови сметки, 17 486 780 лв. са наличности по текущи валутни сметки, 4 278 264 лв. са наличности по сметки за срочни депозити, 203 398 лв. са наличности по набирателни сметки, 143 754 лв. са левова касова наличност и 23 002 лв. са валутна касова наличност.

Срочните депозити във валутни сметки са на Института по металознание, съоръжения и технологии, Института по ядрени изследвания и ядрена енергетика и Института по океанология-Варна.

Наличността по левови набирателни сметки е на Националния институт по метеорология и хидрология и на БАН-Администрация. Това са средства от депозити на наематели като гаранция за плащането на консумативи и депозити за провеждане на търгове по Закона за обществените поръчки.

Средствата по валутни сметки са приведени в левова равностойност по курсове на БНБ на чуждестранни валути към българския лев към 31.03.2015 г., съгласно изискванията на НСС 21 и ДДС № 20/2004 г. за прилагане на Националните счетоводни стандарти.

**Анализ на приходите**

Приходите по бюджета на БАН се формират от: субсидия от държавния бюджет, утвърдена със Закона за държавния бюджет на Република България за съответната година; приходи по сключени договори за изследователски проекти; приходи от реализация на интелектуални и други продукти и дарения.

Със Закона за държавния бюджет на Република България за 2015 г. на БАН е утвърдена субсидия в размер на **72 846 900 лв**.

Общият размер на постъпилите собствените приходи към 31.03.2015 г. е **8 354 262** **лв.**

Средствата по програмите за трансгранично, транснационално и меджурегионално сътрудничество, CIP, INTERREG, CEEPUS, COST, Седма рамкова програма за научни изследвания, ОП „Развитие на човешките ресурси“, ОП „Конкурентноспособност“ и други са отразени в съответните параграфи при използване на финансово-правната форма „Сметки за средства на Европейския съюз”.

Основната част от реализираните собствени приходи на звената в системата на БАН са от договори за научни разработки. Тези приходи са с целево предназначение, свързани с конкретни договорни задължения и не могат да се ползват за общоакадемични нужди**.** В общата сума са включени и приходите на Дом на учения при БАН, който работи без бюджетна субсидия.

С най-голям относителен дял в общата сума от **6 293 341 лв.** на реализираните нетни приходи от продажба на услуги, стоки и продукция по §§ 24-04 са приходите от договори за научни разработки с български фирми и организации в размер на 1 854 439 лв.

От договори с министерства и ведомства за отчетния период са реализирани 1 623 402 лв. *лв.*

От договори за научни разработки с организации от чужбина за отчетния са реализирани период 430 363 лв.

Приходите по други договори от страната и чужбина са в размер на 416 005 лв.

Приходите от услуги са в размер на 832 162 лв. Това са предимно научноизследователски услуги, анализи, експертизи, прогнози и други като най-голям принос имат Института по металознание, съоръжения и технологии, Националният институт по метеорология и хидрология, Институт по органична химия с център по фитохимия, Института по физика на твърдото тяло, Дом на учения и други.

По международни програми и споразумения, отчитани по бюджета на БАН са реализиризани 55 328 лв.

Приходите от билети в размер на 62 890 лв. са главно от институтите на БАН с музеи като Националния природонаучен музей, Националния археологически институт с музей, Институт за етнология и фолклористика с етнографски музей и други.

Реализираните приходи от отдаване под наеми на имущество и наеми на земя са в размер на 844 073 лв.

В §§ 45-01 са включени дарения от фирми и частни лица и за отчетния период възлизат на 23 840 лв.

**Анализ на разходите**

Общият размер на извършените разходи към 31.03.2015 г. възлиза на **34 252 499 лв.**

Поради ограничения размер на утвърдената субсидия разходите са извършвани в условията на недостиг и икономии. Средствата от субсидия покриват само плащанията за заплати, осигурителни вноски, обезщетения по Кодекса на труда, стипендии, пожизнени възнаграждения на академици и член–кореспонденти и част от най-приоритетните разходи за оперативни дейности с държавно и обществено значение.

Разходите в подпараграфи 02-01, 02-02 и 02-09 в основната си част са свързани с изпълнението на договори за научни разработки по международни програми, споразумения и договори за финансиране на проекти, финансирани от фондове и инситуции на Европейския съюз и не се плащат от бюджетната субсидия. В по–голямата си част другите плащания и възнаграждения в §§ 02-09 са свързани с договорни задачи, сключени с външни възложители и са плащани на персонала – научен и друг в звената, които участват в изпълнението на договори.

При спазване разпоредбите на Кодекса на труда и строг режим на икономии са определени и изразходвани минимални средства за безплатна предпазна храна на работещите във вредни условия на труд и за специално работно облекло и лични предпазни средства, отразени съответно в §§ 10-11 и §§ 10-13.

Учебните и научно–изследователски разходи са предназначени за осигуряване дейността на Националния институт по метеорология и хидрология като национална хидрометеорологична служба за метеорологични радиосондажи, метеорологични балони, метеорологични и хидравлични датчици и други, за общодържавни дейности като сеизмологията, геофизиката, националната програма за космически изследвания, астрономически наблюдения, комуникациите, музейното и библиотечното дело. Разходите за вода, отопление и електроенергия се плащат от собствените приходи на звената.

Разходите за външни услуги включват сумите за телекомуникационни и пощенски услуги, електронна поща и връзки с INTERNET, канални връзки, международни канални връзки за Националния институт по метеорология и хидрология и други. В този параграф са отчетени суми, плащани по договори, финансирани от международни програми за под-изпълнители.

Командировките в чужбина са предимно по дейност 168 “Международни програми и споразумения, дарения и помощи от чужбина”, както и по договори за научни разработки с организации от чужбина.

Разходите по подпараграф 10–98 са предимно за чуждестранни участници по проектното сътрудничество в рамките на съществуващите двустранни спогодби за еквивалентна безвалутна размяна на учени от чужбина.

Изплатените стипендии за отчетния период са размер общо на 420 773 лв. и са за редовни докторанти, обучавани в институтите на БАН.

По § 46-00 “Разходи за членски внос и участие в нетърговски организации и дейности” са извършени разходи общо в размер на 877 303 лв.

За отчетените капиталови разходи по § 51-00 " Основен ремонт на дълготрайни материални активи" в размер на 155 151 лв., § 52-00“Придобиване на дълготрайни материални активи” в размер 4 983 093 лв.и §53-00„Придобиване на нематериални дълготрайни активи” в размер на 88 127 лв**.** са приложени подробни разшифровки.

**Трансфери**

За получените и предоставени трансфери е приложена разшифровка.

По параграф 69-00 „Трансфери за поети осигурителни вноски” са отчетени разходи, съгласно въведената система за централизирано разплащане на осигурителни вноски в бюджетни предприятия.

**Операции с финансови активи и пасиви**

Сумата по § 77-00 в размер общо на 2 157 591 лв. представлява авансово финансиране от Министерството на икономиката по ОП „Развитие на конкурентноспособността на българската икономика“ 2007-2013 г. за Института по физика на твърдото тяло, Централната лаборатория по приложна физика – Пловдив, Института по космически изследвания и технологии и Института по молекулярна биология.

В §§ 88–03 са отразени събраните средства и извършените плащания по проекти, за които се прилага финансово–правната форма „Сметки за средства на Европейския съюз”.

В § 93–00  са посочени внесени от лицата в неплатен отпуск средства за здравно–осигурителни вноски, внесени заемообразно лични средства на служители във връзка с изпълнението на договор, възстановени и преведени депозити и гаранции и заемообразно предоставените средства на звената от БАН Администрация.

**Информация, съдържаща се в допълнителни справки и приложения:**

Прилагаме разшифровка на следните параграфи и подпараграфи: §24-04, § 36-19, § 02-00, § 10-98, § 51-00, § 52-01, § 52-03, § 52-05, § 52-06, § 53-01 и § 53-09.

НАЧАЛНИК ОТДЕЛ "БЮДЖЕТНО

ФИНАНСИРАНЕ И СЧЕТОВОДНА ДЕЙНОСТ" :

Росица Деянова